དེ་ཡང་དུས་ཕྱིས་བཀའ་ཉམས་ཆུ་བོ་གཉིས་ཀྱི་འདུས་སོའི་གདམས་ངག་གི་རྒྱུད་པའི་རྐང་འཛིན།རྫོགས་པ་ཆེན་པོའི་ལུང་རིག་མན་ངག་གསུམ་གྱི་གདམས་པའི་མངའ་བདགགསང་གསུམ་བོན་གྱི་མཛོད་འཛིན་ཏེ།དོན་གྱི་སླད་དུ་སྨོས་ན་༧སྐྱབས་རྗེ་ཡོངས་འཛིན་སྨྲ་བའི་དབང་པོ་མཆོག་གིས་གདམས་པའི་དབུགས་དབྱུང་བའི་སྐལ་བཟང་ཐོབ་པ་དང་།དེ་མུས་༧སྐྱབས་རྗེ་མཁན་ཆེན་ལུང་རྟོགས་བསྟན་པ་གཡུང་དྲུང་རིན་པོ་ཆེ་མཆོག་དང་།མཁན་པོ་དགེ་བཤེས་དགེ་ལེགས་སྦྱིན་པ་རིན་པོ་ཆེ་རྣམ་གཉིས་ཀྱིས་ཉིན་ལྟར་ཁྲིད་སྒོམ་སྤེལ་མའི་སྒོ་ནས་སློབ་མ་རྣམས་ལ་རྫོགས་པ་ཆེན་པོའི་གསུང་གདམས་ཀྱི་དངོས་གྲུབ་སྦྱིན་པའི་ལེའུ་ཚན་བཀའ་དྲིན་བསྐྱངས།དེ་ལྟར་ལྟ་བ་གུ་ཡངས་དང་སྤྱོད་པ་འཚེ་མེད་ཀྱིས་བདག་གཞན་དོན་ཀུན་སྒྲུབ་མཁན་སྐྱེས་བུ་རྣམས་ནི་ཨེ་མ་ངོ་མཚར་ཆེའོ་ཞེས་ཀྱང་སྨྲ།